**דף עבודה: יומן של ילד מצרי בעת המכות**

השלימו את הקטע – דף מיומנו של ילד מצרי בעת המכות:

יומני היקר,

הכול התחיל כשהלכתי בערב להתרחץ ביאור, ופתאום ראיתי שכל המים הפכו ל\_\_\_\_ ולא יכולנו להתרחץ ולשתות. כשהיה נראה שזה עבר, פתאום המים התמלאו \_\_\_\_\_ שקרקרו סביבנו. חשבנו שזה מצחיק בהתחלה, אבל כשהן התחילו להיכנס לתוך הבתים אי אפשר היה להשתלט עליהן ואחותי התחילה לבכות.

אחר כך התחלנו כולנו להתגרד. כל השיער היה מלא \_\_\_\_\_\_\_ שהגיעו גם למיטות ולבגדים. כולם היו עצבניים.

יצאתי החוצה ופתאום ראיתי מול העיניים אריה. אבא ביקש שנישאר בבית כי חיות הטרף הן "מכת \_\_\_\_\_\_\_" שנחתה עלינו, וזה מסוכן. הסתכלנו מהחלון עד שאבא כעס שאסור לנו לראות דברים כאלה. הלכתי לעזור לאימא במטבח, היא שלחה אותי להביא ביצים מהלול וכשהגעתי הייתי בהלם, גיליתי שכל התרנגולות מתו ממחלת ה\_\_\_\_\_\_. גם השור שלנו שאהבתי מאוד היה נראה חולה ואחרי כמה שעות לקחו אותו וסיפרו לי שהוא הלך לבית אחר, אבל אני יודע שהוא מת מה\_\_\_\_\_ וזה העציב אותי.

אחרי יום הופיעו לי על הידיים מן כתמים כאלה ושלפוחיות, זה כאב כל כך. כשבאתי להראות את זה לאימא התברר שגם היא חולה, ה\_\_\_\_\_\_\_ הדביק את כולם ולא היה לאן לברוח. ניסינו למרוח על זה כל מיני משחות שעוזרות לעקיצות אבל זה ממש לא עזר. ואז זה עבר ובבת אחת התחיל לרדת \_\_\_\_\_\_ כבד שהחתיכות שלו היו בגודל של סלעים! כל התבואה נהרסה, וגם השכנה שלנו נפצעה כי היא עמדה בחוץ.

כשיצאנו לראות אם נשאר משהו מהתבואה, התקיף אותנו פתאום נחיל ענק של \_\_\_\_\_\_\_\_\_ וחיסל את כל היבול שעוד נשאר. אין כמעט אוכל וכשהלכנו לראות מה נשאר במחסנים פתאום נעשה \_\_\_\_\_ איום ונורא, נתקלנו בדברים והפלנו הכול עד שהחלטנו לעמוד במקום ולחכות שגם המכה הזאת תעבור. אנחנו כל כך מותשים וחלשים, יותר גרוע מזה לא יכול להיות.

היעזרו במחסן המילים: ארבה, שחין, ערוב, דם, דבר, חושך, ברד, כינים, צפרדעים.